Hansenberg webudvikler stopprøve (i alt 6 timer)

# RETNINGSLINJER:

Alle elever udfører de 3 opgaver som de har fået udleveret via Moodle.

Der er adgang til fællesdrevet, og internettet under prøven. Den mundtlige eksamen sikrer at eleven ikke har kopieret kode som han/hun ikke selv forstår og kan forklare.

Opgaverne uploades til Moodle inden deadline. Der kan ikke afleveres efterfølgende!

Prøven afholdes i 2 perioder, adskilt af 30 min. frokostpause.

Der er ikke adgang til lokalet i pausen.

Det er tilladt at spise og drikke (med lukkede beholdere) under prøven.

Det er tilladt at aflevere opgaven og forlade lokalet før tid - dog ikke det sidste kvarter inden afslutningen af prøven eller del 1, for at undgå forstyrrelse af de øvrige eksaminander.

**OBS!!!**

Du starter med at lave en tjekliste på kravene i hele eksamensopgaven (det vil sige, alle 3 opgaver), og ud fra den laver du et tidsskema, så du har overblik over hvor lang tid du kan bruge på de forskellige dele af opgaven. Du har 6 timer i alt. Tjekliste og tidsplan i gemmes i PDF format og skal afleveres sammen med eksamensopgaven.

Opgave 1: HTML/CSS

Til opgaven er der tilknyttet en Adobe XD fil – Layout.xd - som skal bruges til at lave en responsiv hjemmeside. Hjemmesiden skal ligne Adobe XD-filen så præcist som muligt når siden vises på Pc skærm.

Du må selv om du vil bruge grid-system/flexbox, media-querries, % - eller en blanding til at lave siden responsive. Bare husk at den skal kunne ses på PC, tablet og mobil.

Der skal laves en forside i HTML(5)/CSS – som det fremgår af XD filen.

Du **skal** lave en mappe kaldet "dit\_navn " og lægge dit website og vedrørende filer (Alle tidsskemaer og tjeklister og eventuelle designmanualer/wireframes o.l. skal gemme som PDF format) i den.

Websitet **skal** have en mappe til billederne.

Alle farver kan aflæses fra Adobe XD filen – de tilhørende billeder, tekster og baggrunde findes som lag i XD Filen. De lange tekster findes også som word dokument i opgavemappen.

Du **skal** bruge den baggrund, de farver og skrifttyper som er i Adobe XD filen.

Links i menuen **skal** være aktive og alle linke til index.html.

De sociale ikoner **skal** være aktive som links og linke til index.html

Teksten **skal** sættes ind som tekst i html filen og må altså ikke sættes ind som et billede.

Menupunktet ”Spørgsmål” illustrér hvordan HOVER effekten skal være på menuen.

HTML og CSS **skal** være adskilt. Brug semantisk korrekt HTML, og kommenteret og struktureret CSS for større overskuelighed og senere vedligeholdelse.

Menuen skal skabes med CSS og ikke som grafik.

Husk!! Dokumenter din kode med kommentarer.

**NB:** Formularen til kontakt skal KUN laves med html5 validering.

**NB:** du skal demonstrere at du kan reproducere den udleverede designfil så nøjagtigt som muligt.

Test og valider din side.

Opgave 2: Planlægning

Du skal lave en wireframe til en version af siden til mobiltelefonskærme på 428px.

Wireframen skal tage hensyn til brugervenlighed på små skærme, og skal indeholde alt indholdet fra den oprindelige side i relevant rækkefølge.

Wireframen skal laves med mål, navne på komponenterne (header, section, footer, osv.) fil-navne og linksnavne.

Wireframen skal gemmes i Adove XD format i afleveringsmappen.   
Du skal lave wireframen i Adobe XD.

Opgave 3: Programmering

Du skal demonstrere dit kendskab til grundlæggende programmering i JavaScript, ved at lave accordian bokse som er illustreret i Layout.xd under ”Ofte stillede spørgsmål”.

Galleri visningen under ”Blomstersorter” skal laves sådan, så det store billede skifter når man klikker på de små thumbnails. som vises til højre for det store billede. Der er i alt 8 forskellige billeder, hvor af det første billede er valgt på forhånd og markeret med en active stadie.

Ud over accordian og galleri skal du også lave én burger menu til den mobilevisning. Benyt JavaScript eller CSS til at løse de to opgaver. Bemærk at accordian boks skifter farve når den er foldet ud.